สอบถามค่ะ คือเป็นคนประจำเดือนมาตรงตลอด แต่พักหลังๆจากประจำเดือนมาสามวัน ลดเหลือสองวันกว่าๆบ้าง ล่าสุดสองเดือนที่ผ่านมาและรอบนี้มาแค่วันกว่าๆเองค่ะ เสี่ยงเป็นอะไรไหมคะ
สวัสดีค่ะ โดยปกติ ระยะเวลาของการมีประจำเดือนคือ 3-7 วัน ปริมาณประจำเดือนที่ออกในแต่ละรอบมีปริมาณ 20-80 มิลลิลิตร หากมีประจำเดือนมาน้อยกว่า 3 วัน หรือมีปริมาณเลือดที่ออกมาน้อยกว่าปกติ (hypomenorrhea)อาจเกิดจาก1. มีภาวะเครียด ทำงานหนัก ออกกำลังกายมากไป พักผ่อนน้อย2. น้ำหนักตัวน้อย หรือน้ำหนักตัวลดลงรวดเร็ว3. การใช้ยาเม็ดคุมกำเนิด ยาฉีดคุมกำเนิด ยาฝังคุมกำเนิด มาเป็นระยะเวลานาน4. มีการอักเสบของมดลูก โพรงมดลูกมีพังผืดเกิดขึ้น5. มีภาวะโลหิตจาง6. มีภาวะไทรอยด์เป็นพิษมักทำให้ประจำเดือนมาน้อย หรือมาห่าง หรือขาดหายไปได้ สำหรับภาวะไทรอยด์ฮอร์โมนต่ำ มักทำให้ประจำเดือนมามากหรือมานานกว่าปกติ แต่ก็อาจทำให้ประจำเดือนมาน้อยได้เช่นกัน7. อาจเป็นกรรมพันธ์ุได้ คือ แม่ก็มีประจำเดือนมาน้อยด้วยเช่นกัน8. ใกล้วัยหมดประจำเดือนหากไม่ได้มีอาการผิดปกติของระบบสืบพันธ์ุ เช่น ปวดท้องน้อย มีตกขาวมาก มีเลือดออกกะปริดกะปรอย รวมถึงอาการอื่นๆ เช่น มีน้ำหนักลดผิดปกติ เหนื่อยง่าย หน้ามืดบ่อย เวียนหัว เป็นต้น ก็ไม่จำเป็นต้องทำอะไร แต่หากมีอาการเหล่านี้ ควรไปพบแพทย์เพื่อหาสาเหตุค่ะ